cyanic-selkie/wikianc huggingface dataset:
Јулијански ден
јулијанскиот период е хронолошки интервал од 7980 години; првата година на јулијанскиот период била во 4713 година пред н.е. (−4712). јулијанската календарска година за 2020 е 6733 година од моменталниот јулијански период. Следниот јулијански период почнува во 3268 година. Историчарите го користеле периодот за да ги индентификуваат јулијанските календарски години во кои се случила случката кога таквата година не е дадена во историските записи или кога годината која ја дале претходните историчари била неточна.
Јон Пашата
Иван Најдов Димов или Јон Пашата (, Тројаци,  - ,  ) — македонски револуционер, битолски војвода на Тајната македонско-одринска револуционерна организација.
Животопис
Иван Димов е роден во 1876 година в прилепското село Тројаци. Во 1897 година работел во Романија и при завршувањето на печалбата во 1900 година отишол кај Шебедин бег каде порано работел, ја искршил вратата и зел една пушка и два пиштола. Потоа се вклучил во ВМОРО и од 1902 година станал четник во четата на војводата Ѓорѓи Сугарев. За време на Илинденското востание во 1903 година бил во четата на Иван Кафеџијата. Водел самостојна чета во Шурковската планина и Преспанско, а потоа во реонот Кичевско и Битолско.
Во 1904 година бил назначен за реонски војвода низ битолското поле. Заедно со Димче Сарванов и Трајко Кралот дејствувале против грчката вооружена пропаганда во Македонија. Негов четник бил Грујо Акелов. На 1 јули 1905 година крај селото Могила го убиле познатиот турски насилник Шефки-ага. Дејствувал како помошник реонски војвода на Димче Сарванов. За реон на дејствијата ги имал полските села низ Пелагонија од десната страна на реката Црна и Ѓаваткол со 6 четници .Во крајот на 1907 година Јон Пашата се разболел тешко од дифтерија и умрел во Битола на 20 ноември 1907 година.
Погребан е во дворот на битолската црква „Света Недела“ и потоа бил препогребан во гроб на некоја млада жена, поради честите претреси на аскерот низ гробиштата.
Копачин Дол
Копачин Дол (албански: Kopaçindolli; Копачиндоли, локално Kapizhdoll; Капиждол) — село во Општина Желино, во околината на градот Тетово. Според пописот од 2002 година, селото имало население од 907 жители.
Географија и местоположба
Селото се наоѓа во областа Долни Полог, сместено по горниот тек на реката Суводолица во северните склонови на планината Сува Гора. Селото е во близина на автопатот Тетово-Скопје и во близина на селото се Групчин, Чифлик и Ново Село.
Историја
Според податоците на бугарскиот етнограф Васил К’нчов, селото во 1900 година имало население од 166 муслимани (Албанци). Рускиот публицист Афанасиј Селишчев во 1929 година забележал дека селото било дел од Општина Групчин и имало 36 куќи со 237 жители Албанци.
Население
Според пописот на населението на Македонија од 2002 година, селото има 907 жители, од кои 898 Албанци и 9 останати.
Според последниот попис од 2021 година, во селото живееле 818 жители, од кои 753 Албанци, 1 останат и 64 лица без податоци.
Родови
Копачин Дол е албанско село.
Според истражувањата од 1940-тите родови во селото се: Стогодин (10 к.) поалбанчени Македонци. Они се староседелци во селото; Раман (16 к.), Сирчек (18 к.), Русталар (5 к.), Качер (1 к.) и Ајредин (1 к.) сите доселени од Албанија.
Избирачко место
Во селото постои избирачкото место бр. 2096 според Државната изборна комисија, сместени во просториите на основното училиште.
На претседателските избори во 2019 година, на ова избирачко место биле запишани вкупно 931 гласач.
Јазици во Боцвана
Јазици во Боцвана е поим со кој се опфаќаат јазиците кои се зборуваат/ употребуваат на територијата на оваа африканска држава. Официјално, Боцвана е двојазична држава бидејќи има два официјални јазика: цвана и англиски. Национален јазик во Боцвана е цвана, кој го зборуваат околу 80% од населението.
Сецвански јазик
Јазикот цвана (самонар. „сецвана“), е банту-јазик кој се зборува во регионот Јужна Африка од околу 4.5 милиони Цвани. Цвана е нигерконгоански јазик и е сроден со северниот сотоо, како и со кгалагдискиот и лозискиот јазик.
Цванскиот е службен јазик во Боцвана, каде е и лингва франка. Во Боцвана го зборуваат околу 1.1 милиони луѓе, но сепак мнозинството од говорниците чии мајчин јазик е цвана живее во ЈАР. Во ЈАР околу 3,4 милиони луѓе го зборуваат јазикот и истиот е еден од 11-те службени јазици во државата. Покрај ЈАР, во Зимбабве има 29.400 Цвани кои го зборуваат јазикот, а во Намибија има околу 12.300 Цвани.
Со независноста на Боцвана и сецванскиот јазик станал официјален, кој патем најмногу се зборува во државата. Карактеристично за овој јазик се претставките, кои имаат голема важност. Меѓу поголемиот број претставки, позначајни се претставките бо-, ба-, мо- и се-. Претставката бо- се користи за името на државата, претставката мо- се користи за еден човек од народот Цвана, претставката ба- се користи за народот Цвана и претставката се- се користи за јазикот. Така, од коренот „цвана“ се добива „Боцвана“ (држава), „Бацвана“ (народ), „Моцвана“ (еден човек од народот Бацвана) и „Сецвана“ (јазикот).
Англиски јазик
Англискиот јазик започнал да се зборува во регионот со британската колонизација на Јужна Африка и истиот бил службен јазик во протекторатот Бечуаналенд.
Англискиот јазик е западногермански јазик со потекло од Англија, и мајчин јазик на најголемиот број на луѓе во Австралија, Ирска, Канада, Комонвелтските Кариби, Нов Зеланд, Обединетото Кралство и САД (групно наречени Англосфера). Во голема мера се користи како втор јазик и како службен јазик низ светот, особено во земјите од Комонвелтот како Индија, ЈАР, Пакистан и Шри Ланка и од многу меѓународни организации.
Останати јазици
Покрај сецванскиот, во државата се зборуваат и каланга, сарва, недебеле и во некои делови африканс.
Мрежен сервис
Во компјутерското мрежно поврзување, мрежниот сервис или услуга е апликација што се извршува во мрежниот слој на апликација и погоре, што обезбедува складирање на податоци, манипулации, презентација, комуникација или друга можност, која често се спроведува со помош на клиент-опслужувач или корисник на корисник, заснована на мрежни протоколи за апликацискиот слој.
Секоја услуга обично се обезбедува од опслужувачката компонента што работи на еден или повеќе компјутери (честопати посветен опслужувачки компјутер што нуди повеќе услуги) и се пристапува преку мрежа од компонентите на клиентот што работат на други уреди. Како и да е, компонентите на клиентот и опслужувачот можат да работат со иста машина.
Клиентите и опслужувачите често имаат кориснички посредник, а понекогаш и друг хардвер поврзан со него.
Белец-Негрешт
Белец-Негрешт (Beleţi-Negreşti) — општина во округот Арџеш во јужна Романија, во која живеат 1.974 жители.
Космос-1878
Космос-1878 — еден од над 2.400 советски вештачки сателити лансирани во рамките на програмата „Космос“.
Општи податоци
Сателитот е лансиран од космодромот Плесецк, СССР на 7 септември 1987 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 40 килограми. Космос-1878 бил комуникациски сателит.
Орбитални податоци
Исфрлувањето на сателитот било на ниска орбита околу Земјата. Периодот на обиколување на сателитот околу Земјата изнесувал 113,9 минути, додека аголот на наклонетост на орбиталната рамнина во однос на рамнината на екваторот изнесувала 82,5°. Најголемото растојание од Земјата го достигнал на 1410 км, а најмалото на 1402.
Григор Прличев (награда за препев)
Григор Прличев претставува награда  што традиционално на Светскиот ден на преведувачот, го доделува Сојузот на литературните преведувачи на Македонија. Наградата е востановена во 1970 година и ја доделувале Струшките вечери на поезијата, но во 1977 година била преотстапена на тогашното Друштво на литературни преведувачи од Македонија.
Црно Море
Црно Море — затворено море во југоисточниот дел на Европа. Тоа е врзано со Средоземно Море преку Босфор и Дарданелите. Покрива површина од 422 000 км2.
Македонска обновителна реформска опција - Работничка партија
Македонска обновителна реформска опција - Работничка партија (МОРО-РП), основана во 2014 година како Македонска обновителна реформска опција - Централно демократска унија (МОРО-ЦДУ) — македонска политичка партија.
Учество на избори
Партијата учествувала на два парламентарни изборни циклуси и тоа во 2014 и 2016 година. Двете учества на избори, МОРО-РП ги остварило преку учество во коалиции.
На парламентарните избори во 2014 година, МОРО-РП се приклучила на коалицијата „Достоинство за Македонија“ заедно со партијата Достоинство. Коалицијата освоила 9.265 гласови или 0,8% од вкупниот број на гласови. На парламентарните избори во 2016 година партијата била дел од коалицијата „Коалиција за промени и правда - Трет блок“ заедно со Демократски сојуз, ДЕМОС и ФРОДЕМ. Коалицијата на овие избори освоила 10.028 гласови или 0,8% од вкупниот број на гласови. Партијата не освоила пратенички места на овие избори.
На парламентарните избори во 2020 година, партијата за прв пат учествувала самостојно и освоила околу 3.245 гласови или 0.36% од гласовите. Партијата не освоила пратенички мандат.
Алкохол дехидрогеназа
Алкохол дехидрогеназа (ADH, од alcohol dehydrogenase) претставува група на ензими од групата на дехидрогенази, кои ги има во многу организми и учествуваат во претворањето на алкохолите до алдехиди и кетони со редукција на никотинамид аденин динуклеотид (NAD+ до NADH).
Својства
Алкохол дехидрогеназа претставува група на изоензими кои ја катализираат оксидацијата на првичните и вторичните алкохоли, до алдехиди и кетони, соодветно, а исто така можат да ја катализираат и реверзната реакција. Кај цицачите оваа реакција е редокс, која го вклучува коензимот никотинамид аденин динуклеотид.
Алкохол дехидрогеназа е димер со маса од 80 kDa.
Алесандро Неста
Алесандро Неста (роден на ) — поранешен италијански фудбалер кој играл на позиција одбрана.
Неста својата професионална кариера ја започнал со Лацио, каде настапувал во периодот од 1993 до 2002 година за да премине во редовите на Милан. Со Милан и Лацио Неста освоил 17 трофеи од кои четири Калчо титули, две во Лигата на шампионите, Куп на куповите и клупско светско првенство. За репрезентацијата на Италија одиграл 78 натпревари и освоил злато на Светското првенство во 2006 и сребро на Европското првенство 2000 година.
Неста бил 4 пати избран за најдобар дефанзивец во Серија А и четри пати член на Уефа тимот на годината. Во 2004 година, тој беше избран во Топ 100 најголеми живи фудбалери како дел од прославата на 100 годишнината на ФИФА.
Во 2012 година потпишал за канадскиот ФК Монтреал Импакт каде и што ја завршил својата професионална кариера.
ПУ „Ванчо Србаков“ - Вранештица
Подрачно училиште „Ванчо Србаков“ (официјално: Подрачно основно општинско училиште „Ванчо Србаков“ - Вранештица; скратено: ПООУ „Ванчо Србаков“) — подрачно основно училиште во селото Вранештица. Училиштето се наоѓа на влезот во селото Вранештица.
Местоположба
Училиштето е сместено на самиот влез во селото Вранештица.
Историја
Првиот училиштен објект бил изграден во 1934 година. Наставата и денес се одржува во истиот, кој бил целосно обновен во 2009 година.
Училиштето во минатото претставувало централно училиште, но било укинато како такво во април 1980 година. Тогаш влегло во состав на основното училиште „Мирче Ацев“ од Лисичани, каде што припаѓа и денес.
Настава
Во училиштето наставата се изведува единствено на македонски наставен јазик.
Вкупно има 14 ученици од прво до деветто одделение, кои се распоредени во 6 паралелки, од кои една комбинирана.
Копа Америка 1989
Јужноамериканско првенство во фудбал 1989, попознато како Копа Америка 1991 — 34-то издание на Копа Америка, главниот интернационален фубдалски турнир за државните репрезентации од Јужна Америка. Натпреварувањето било организирано од КОМНЕБОЛ, главното тело на Јужноамериканскиот фудбал, и се одржало во Бразил од 1 јули до 16 јули 1989 година. На турнирот учествувале 10 репрезентации. Турнирот бил освоен од страна на Бразил кој во финалето ја совладал репрезентацијата на Уругвај. Аргентина го освоила третото место победувајќи ја репрезентацијата на Парагвај во натпреварот за третото место.
Бебето, репрезентативец на Бразил, бил најдобар стрелец со шест голови.
Учесници
На турнирот учествувале 10 репрезентации: Боливија, Перу, Бразил, Колумбија, Еквадор, Парагвај, Аргентина, Уругвај, Чиле и Венецуела.
1.
2.
3.
4.
5.
6.
7.
8.
9.
10.
Прв круг
На турнирот учествувале 10 репрезентации кои биле поделени во две групи од по пет екипи. Секоја екипа одиграла по еден натпревар со секој од својата група. Двете најдобри репрезентации се пласирале во завршната фаза на турнирот. За победа биле доделувани два бода и еден за нерешено.
Голгетери
6 голови
4 гола
3 гола
2 гола
Автогол
Крајбрежно-крашки статистички регион
Крајбрежно-крашкиот статистички регион (Словенечки: Obalno - kraška regija) е еден од 12-те статистички региони на Словенија. Најголемо културно и економско средиште на овој статистички регион е градот Копер.
Според податоците од 2011 година во овој регион живееле 110.760 жители.
Крајбрежно-крашки статистичкиот регион е единствен статички регион во Словенија кој излегува на море (Јадран)
Список на општини
Во Крајбрежно-крашкиот статистички регион има 7 обични и една градска општина:
Средновековна кула (Манастирец)
Средновековна кула ― кула од камен која што се наоѓа во источниот дел на кавадаречкото село Манастирец, Општина Росоман. Кулата е заведена како Културно наследство на Македонија.
Местоположба
Таа се наоѓа во источниот дел на селото, во некогашниот беговски чифлиг.
Историја и намена
Времето кога била подигната не е познато, но од нејзината конструкција се гледа дека служела за одбрана. Кулата била градена од камен и малтер. Во 1970-тите, таа била висока 20 метри и била со куполест покрив.
Согласно 2022 година, кулата е без покрив и е висока 7-8 м.
Ратомир Грозданоски
Во 1978 завршил Македонска православна богословија, а во 1983 дипломирал на Православниот богословски факултет во Скопје. Во 1994 магистрира, а во 2001 докторира на Филолошкиот факултет, при Универзитетот „Св. Кирил и Методиј“ во Скопје.
Бил и на студии на Аристотеловиот универзитет во Солун и на Филолошкиот факултет при Универзитетот во Атина. Посетувал настава и на Богословскиот факултет во Атина, а бил и на студиски престој во Даблин, Р. Ирска.
Бил близок соработник на поглаварите: Ангелариј, Гаврил, Михаил и Стефан.
Член е на Советот за меѓурелигиска соработка во Р. Македонија и негов прв претседател од 2002 до 2006 година и на Друштвото на писателите на Македонија.
Библиографија
Учествувал на научни симпозиуми и медиумски настапи и има над 300 свои написи, статии и научни трудови. Редактирал, рецензирал, уредувал и лекторирал книги и списанија со богословска содржина. Посебно ги обработувал егзегетиката и исагогиката на Новиот завет.
Автор е на следните книги:
Награди
Добитник е на државната награда „Гоце Делчев“, како општествено признание за особено значајни остварувања од интерес на Р. Македонија во областа на науката (2014) и на највисоката државна награда за образование и воспитание „Свети Климент Охридски“, со која се оддава признание за долгогодишни остварувања во областа на воспитанието и образованието (2015).
ФК Љубаш Манастирец
ФК Љубаш — фудбалски клуб од с.Манастирец, Кавадаречко.
Основање
Создаден е во шеесеттите години од минатиот век.
Натпреварувањa
Клубот се натпреварува во општинска лига. Во клубот членуваат претежно играчи од Манастирец. Натпреварите и тренинзите се одржуваат на фудбалскиот стадион којшто се наоѓа во самото село.
Највисок пласман
Фудбалскиот клуб ФК Љубаш својот највисок пласман го достигна со учество во трета лига.
Нов Арманќој-Корделио
Нов Арманќој-Корделио (Ελευθέριο-Κορδελιό, Елевтерио-Корделио, до 1952 г. Χαρμάνκιοϊ, Харманќој, до 1984 г. Ελευθέριο, Елевтерио) — предградие на Солун, Егејска Македонија, дел од општината ем Корделио-Арманќој. Населението брои 27.067 жители (2011).
Географија
Општината се наоѓа во североисточниот дел на Солун.
Историја
Во 1924 г. на подрачјето јужно од Арманќој се доселиле малоазиски Грци. Новата населба е наречена Нов или Долен Арманќој (Нео или Като Харманќој), а подоцна во 1952 г. е преименувано во Елевтерио. Во исто време, на запад дојденци од Корделио (денс Каршијака) во Турција ја основале населбата Ново Корделио (Нео Корделио). Според пописот од 1928 г. Ново Корделио било дојденско село со 114 семејства од вкупно 465 жители. Во 1927 - 1928 г. на подрачјето се доселени Грци од градот Василико (Царево) во Бугарија. Во 1960-тите во околината дошле Каракачани, а во 1980-тите и Грци од СССР.
Во 1984 г. Ново Корделио е припоено кон Нов Арманќој (Елевтерио), сочинивајќи го Нов Арманќој-Корделио. Од 1 јануари 2011 г. општината Елевтерио-Корделио е обединета со општината Арманќој (Евосмос) во општината Корделио-Арманќој по законот „Каликратис“.
NGC 2914
NGC 2914 — спирална галаксија во соѕвездието Лав, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 2914 се споменува и како UGC 5096, MCG 2-25-6, CGCG 63-10, Arp 137, NPM1G +10.0186.
Откривање
Објектот е откриен на 3 март 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2914 е од видот SBab. Видливиот сјај со голо око изнесува 13,2 m, а оној во рамките на интервалот од минималната до максималната честота 14,1 m, додека површинскиот сјај изнесува 12,6 m/лм2. NGC 2914 има привидни димензии од 0,9' х 0,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 9 ч 34 м 2,7 с, а неговата деклинација, односно висината на лакот на тој агол, + 10° 6' 33". Положбениот агол на објектот е во износ од 12°.
Други поделби
Проучување на NGC 2914 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 27185. Во рамките на атласот на длабокото небо, Уранометрија 2000.00, објектот припаѓа на групата означена со бројот 188; додека во Каталогот на основни ѕвезди (GSC) е групиран под бројот 824. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 990.
Саат-кула (Штип)
Саат-кулата во Штип — времемерно здание во градот Штип. Претставува заштитен споменик на културата.
Била изградена како кула-стражарница, односно како станбено-одбранбена кула, која подоцна била адаптирана во саат-кула.
Меѓу граѓаните на градот Штип, кулата е позната како Бегова кула.
Историја
Дел од кулата бил урнат во 1934 година. Причината за уривањето има повеќе верзии.
Кулата е оставена на забот на времето и освен помали заштитни зафати, нема извршено никакво реновирање, поради што ѝ се заканува еродирање. Постоеле обиди за нејзина обнова, а биле најдени и средства од граѓанин на Штип, но поради отпор од сопствениците на блиските семејни домови, идејата за обнова не се остварила.
Моментално, саат-кулата е обрасната со трева, непристапна за граѓаните и без осветлување. Веќе неколку години не работи ни самиот часовен механизам. На кулата ѝ е потребна реконструкција со зајакнување на нејзината конструкција.
Со проектот од 2007 година било предвидено вградување на 10 тони челик, а целата саат-кула да се претвори во изложбен простор, како и да се отвори сувенирница. Воедно, со проектот се планира висината на кулата да биде зголемена за 12 метри, односно да биде висока околу триесетина метри, а се планирало да бидат поставени и три големи часовници.
Градба
Била подигната како беговска одбранбена станбена кула во век, а подоцна била пренамената во саат-кула. Според ракопис на еден од одржувачите на саат-кулата, потекнува од 1650 година.
Била сместена во близина на чаршијата и безистенот.
Легенда
Некој турски бег се заљубил во убавата штипјанка Анка. Сакал да ја потурчи и во тоа бил мошне упорен. Таа за да се ослободи од него, рекла дека ќе се потурчи, но тој за возврат на градот како сеќавање да остави убав спомен. На пример, една кула која ќе биде и градски саат. Анка мислела дека бегот ќе се откаже од нејзината љубов. Меѓутоа, Турчинот, бидејќи бил заљубен во убавата Анка, за сосема кусо време ја изградил кулата и ја одвел со себе младата штипјанка.
8 Флора
Откривање и именување
Флора била откриена од Џон Расел Хинд на 18 октомври 1847 година. Тоа било неговото второ откритие на астероид по 7 Ирис.
Името Флора го предложил Џон Хершел, според Флора, латинската божица на цвеќињата и градините, сопруга на Зефир (олицетворение на западниот ветер) и мајка на пролетта. Грчкиот еквивалент е Хлорида, кој има свој астероид, 410 Хлорида, но на грчки Флора се нарекува и Хлорис (8 Χλωρίς).
Одлики
Анализата на светлинската крива покажува дека полот на Флора покажува кон еклиптичките координати (β, λ) = (16°, 160°) со неизвесност од 10°. Ова дава осен наклон од 78°, плус или минус десет степени.
Флора е родителското тело на Флоринското семејството на астероиди, и убедливо најголемиот член, што опфаќа околу 80% од вкупната маса на оваа фамилија. Како и да е, Флора била речиси сигурно нарушена од ударот(ите) што го формирале семејството и веројатно е гравитациски агрегат на повеќето парчиња.
Спектарот на Флора покажува дека нејзиниот површински состав е мешавина од силикатни карпи (вклучувајќи пироксен и оливин) и метали (никел - железо). Флора, и целото семејство, генерално, се добри кандидати да бидат родителски тела на метеоритите со L хондрит. Овој тип на метеорит сочинува околу 38% од сите метеорити кои удираат на Земјата.
Грешка во набљудувањето
За време на набљудување на 25 март 1917 година, 8 Флора била помешана со ѕвездата ТУ Леон, што довело до класификација на таа ѕвезда како катаклизмична променлива ѕвезда U Geminorum. Флора дошла во опозиција на 13 февруари 1917 година, 40 дена порано. Оваа грешка била откриена дури во 1995 година.
Прикривање
На 26 јули 2013 година, Флора со светлинска величина 8,8 ја прикрила ѕвездата 2UCAC 22807162 над делови од Јужна Америка, Африка и Азија.
Популарна култура
Во научно-фантастичниот филм „Зелената лига“ од 1968 година, орбитална растројување го турка астероидот Флора во судир со Земјата.
Пристапување на Исланд кон Европската Унија
На 16 јули 2009 г. Исланд поднесе барање за членство во Европската Унија. На 27 јули 2009 г. Европскиот совет го прифати поднесеното барање и го испрати до Комисијата за таа да ја анализира подготвеноста на Исланд за преговорите. Во февруари 2010 г. Комисијата објави дека го поддржува отворањето на пристапните преговори со Исланд. Владата на Исланд има краен датум за приклучување кон блокот до 2012 г. Ова ќе биде предмет на референдум во Ирска. На 17 јуни 2010 г. ЕУ и гарантираше кандидатски статус на Исланд, одобрувајќи го формално отворањето на преговорите за членство. На 27 јули 2010 г. започнаа преговорите. Како дел од Европската економска област Исланд е веќе членка на единствениот пазар на ЕУ. Исто така е членка на Шенген зоната во која што нема гранични контроли помеѓу земјите-членки.
Соработка
Од 1970 г. Исланд е членка на Европската асоцијација за слободна трговија (ЕСТА) заедно со Норвешка, Швајцарија и Лихтенштајн. Во 1972 г. Исланд склучи билатерален Договор за слободна трговија со Европските заедници. Во 1994 г. Исланд и нејзините партнери од ЕСТА, со исклучок на Швајцарија, која што го одби Договорот на референдум, го потпишаа Договорот за Европската економска област (ЕЕО) со ЕУ, којшто им овозможи на земјите од ЕСТА да учествуваат на единствениот европски пазар без да бидат приклучени кон ЕУ. Конечно, од 2001 г. Исланд е членка на безграничната Шенген зона.
Aspidistra elatior
Aspidistra elatior ― вид цветно растение од фамилијата Asparagaceae, со потекло од Јапонија и Република Кина. Отпорено на негрижа, широко се одгледува како домашно растение, но може да се одгледува и надвор во сенка каде температурите остануваат над -5 °C.
Пристапување на Исланд кон Европската Унија
Соработка
Исланд исто така учествува и во многу програми на ЕУ (како што е програмата Еразмус) и неколку илјади исланѓани патуваат, студираат или учат во ЕУ. Голем дел од странците во Исланд исто така доаѓаат од ЕУ. Исто така, Исланд често се води од надворешната политика на ЕУ.
Aspidistra elatior
Опис
Расте до 60 см во висина и ширина, тоа е зимзелено ризоматозно повеќегодишно растение, со сјајни темнозелени листови 30-50 см долги и месести кремасти цветови со 8 венечни ливчина со кафеава боја од внатрешната страна, кои се развиваат на почетокот на летото.
Пристапување на Исланд кон Европската Унија
Мислењето пред 2008 г.
Од 1995 г. до 2007 г. владината коалиција на конзервативната Независна Партија (Sjálfstæðisflokkurinn) и либералната Прогресивна Партија (Framsóknarflokkurinn) се спротивставија на приклучувањето кон ЕУ, додека опозицискиот Социјалдемократски сојуз (Samfylkingin) ги поддржа преговорите за членство.
Aspidistra elatior
Опрашување
Според една студија објавена во 2018 година, A. elatior се чини дека главно е опрашуваno преку комарци (Cordyla sixi и Bradysia spp.).
Распространетост
Иако понекогаш се смета дека има кинеско потекло, видот всушност потекнува од јужна Јапонија, вклучувајќи ги Курошима, Суваносеџима и островите Уџи. Се јавува во друштво со високостеблените видови како Ardisia sieboldii и Castanopsis sieboldii.
Пристапување на Исланд кон Европската Унија
Мислењето пред 2008 г.
Уште еден поранешен министер Геир Хаарде Х. неколкупати има изјавено дека е против членството во ЕУ, и како министер за надворешни работи за време на владеењето на Халдор Асгримсон, и по преземањето на функцијата премиер. Како одговор на претходното предвидување на Халдор Асгримсон, Хаарде рече: ”Не се согласувам со тоа мислење. Нашата политика е да не се приклучиме кон ЕУ во блиска иднина. Ние дури и не го разгледуваме членството.” На 31 март 2006 г. во говор на конференција во Универзитетот во Исланд Геир Хаарде го повтори она што го имаше кажано во неколку наврати дека Исланд нема посебен интерес којшто бара членство во ЕУ. Во истиот говор тој понатаму објасни во детали зошто нема да биде од интерес на Исланд да го усвои Еврото.
Aspidistra elatior
Одгледување
A. elatior е добро познато растение во одгледувањето и има углед дека издржува негрижа. Тоа е толерантно на слаба светлина, мала влажност, температурни поместувања и неправилно наводнување. Најдобро е да се постави на место подалеку од директно сонце за да се избегне избелување на листовите. Исто така, потребна е добра дренажа на почвата за оптимален раст и за да се избегне гниење на коренот. Широко расте како домашно растение, може успешно да се одгледува и на отворено во сенка во умерена клима со температури до -5 °C, мразови од -5 до -10 °C температури или пониски може да го убијат растението.
Пристапување на Исланд кон Европската Унија
Мислењето пред 2008 г.
По изборите во 2007 г. Независна Пртија и Социјалдемократскиот сојуз формираа нова коалиција со политика да не се поднесува барање за членство, туку да се создаде посебен комитет кој ќе го надгледува развојот во ЕУ и ќе преглага начини за да се реагира на тоа.
Поради ограничената валута на Ирска, владата ја разгледа можноста за усвојување на еврото без пристапување кон Унијата. Сепак, ЕУ вели дека Исланд не може да и се приклучи на Економскиот и монетарен сојуз (ЕМУ) без да стане земја-членка на ЕУ (сите други земји коишто не се членки на ЕУ можат да го користат еврото затоа што тие претходно употребувале валута на земја-членка која што била заменета со еврото.)
Aspidistra elatior
Одгледување
Достапно е во голем број сорти:
Пристапување на Исланд кон Европската Унија
Ефектите од финансиската криза во 2008 г.
Поврзано: 2008–2009 Icelandic financial crisis
На 17 мај 2008 г. на состанок со членовите на неговата партија Геир Хаарде рече дека трошоците за приклучување кон ЕУ, според него, ги надминуваат придобивките и затоа тој не е за членство во ЕУ. Сепак, во октомври 2008 г. за време на разговорите за враќање на дел од странските инвестицииски пензииски фондови на Исланд, претходно тешко погодена од финанскиската криза во септември 2008 г. синдикатите побараа Исланд да поднесе барање за членство во ЕУ како надоместок за ограничување на плати.
На 30 октомври 2008 г. министерот за образование Поргеур Катрин Гунарсдотир рече дека Исланд мора да ги определи своите долгорочни национални интереси, а дел од нив е и ревизијата на валутниот режим, вклучувајќи можно барање за членство и дека за поднесувањето на барање за членство не треба да се дискутира неколку месеци, туку неколку недели.
Две недели подоцна, на 17 ноември 2008 г. Независна Партија најави дека конгресот на партијата ќе се одржи во јануари 2009 г. наместо есента 2009 г. за да се преиспита можноста за поднесување на барање за членство во ЕУ. Прогресивната Партија исто така најави дека ќе го одржи својот партиски конгрес во јануари, откако двајца членови на Парламентот коишто беа против влез во ЕУ (вклучувајќи го и водачот на партијата) поднесоа оставка и беа заменети за двајца членови коишто позитивно размисуваат околу поднесувањето на барање за членство.
На својот конгрес, Прогресивната Партија прифати да го поддржи барањето за членство во ЕУ, но со многу строги услови, од кои еден е барање за целосна власт на Исланд над своите рибни полиња и други национални ресурси. Кога владата, на чело со Независна партија, се распушти во јануари партијата одлучи да го одложи својот конгрес до март. На конгресот на крајот се одлучи дека нема да има промени во противењето за членството во ЕУ, но исто така тврдеше дека доколку прашањето е отворено од страна на други, и барањето за членство и првичниот договор за приспатување со ЕУ треба да бидат ставени на референдум.
Избори во 2009 г. и парламентарна дебата
По изборите во 2009 година, коишто се одржаа по финансиската криза во Исланд, Прогресивната партија го смени својот став и го поддржуваше членството во ЕУ, но Независна партија повика на референдум пред почетокот на преговорите. Клучно прашање во кампањата на Социјалдемократскиот сојуз беше приклучувањето кон ЕУ.
Кон крајот на април 2009 г. беше најавено дека Обединетото Кралство, земја-членка на Европската Унија со која што Исланд има долга историја околу риболовот и територијалните спорови, ја поддржа Исланд во врска со пристапувањето кон ЕУ.
На почетокот на мај 2009 г. беше обелоденето пред јавноста прашањето за поднесување барање за членство во ЕУ најверојатно ќе биде оставено да го реши парламентот, затоа што Социјадемократскиот сојуз, Прогресивната партија и Движењето на граѓаните имаат доволно гласа за да го одобрат поднесувањето на барање за членство. Сепак,водачот на Прогресивната партија Сигмундур Давиѓ Гунлаусон жестоко се противеше на предлогот дека неговата партија ќе и помогне на владата во решавањето на ова прашање. Коалициониот партнер лево ориентираната партија Зелена партија, која што е против членство во ЕУ, прифати дека на пролет 2010 г. министерот за надорешни работи ќе го претстави на парламентот предлог-законот за преговори со ЕУ.
На 10 мај 2009 г. премиерката Јохана Сигугардотир соопшти дека владата има намера да се движи побргу кон членството, отколку што се очекуваше. Таа најави дека на 15 мај 2009 г. во парламентот ќе биде претставен предлог-закон, одобрувајќи го почетокот на пристапните преговори со ЕУ. Таа исто така изјави дека таа е сигурна дека предлог-законот ќе се усвои и дека таа веќе има обезбедено парламентарно мнозинство за ова прашање и покрај официјалната опозиција, во разговор со еден од нејзините коалициони партнери. Таа рече дека очекува официјалното барање за членство да биде доставено најкасно до јули 2009 г. Се чинеше дека Исланд е на пат да влезе во ЕУ заедно со Хрватска во 2011 г. како што беше предвидено од комесарот за проширување на ЕУ, Оли Рен. Владата изјави дека откако ќе се спогодат околу договорот за пристапување прашањето ќе биде ставено на гласачко ливче.
На 25 мај 2009 г. во парламентот официјално беше претставен предлогот за барањето што треба да се поднесе. Гласањето требаше да се одржи на 13 јули, но беше одложено за 16 јули. Како прво, предлогот на Независна партија да се одржи референдум во врска со поднесување на барањето за членство не се изгласа (32 против и 30 за одржување на референдум со еден воздржан). Потоа предлогот на Социјалдемократскиот сојуз за веднаш да се поднесе барање за членство беше одобрен со тесно мнозинство од 33 гласа за, наспроти 28 против, со двајца воздржани.
Ставот на политичките партии во врска со поднесување на барањето за членство во ЕУ.
Барање за членство
За да се стане член, една држава мора првен да поднесе барање и потоа да биде призната како земја кандидат. За да се случи ова државата мора да ги задоволи првичните критериуми на Копенхаген: мора да биде политички стабилна демократија која што ги почитува човековите права. Потоа започнуваат преговорите коишто земаат предвид дали државата ги исполнува економските критериуми, до кој степен државата го усвоила законодавството на ЕУ и дали таму треба да има некои исклучоци.
Еврокомесарот за проширување Оли Рен има изјавено дека преговорите околу договорот за пристапување ќе траат помалку од една година, затоа што Исланд веќе има усвоено две третини од законодавство на ЕУ во однос на ЕЕО. Во друга пригода тој тврдеше дека преговорите може да траат и до четири години.
На 30 јануари 2009 г. Рен искоментира дека Исланд би можела да влезе во Европската Унија точно во 2011 г. во исто време со Хрватска, велејќи дека Исланд е една стара демократија, но исто така дека не треба да добие посебен третман. Ограничувањето во риболовот и ловот на китови би можеле да бидат најтешките проблеми во тие преговори.
На 16 јули 2009 г. ”Althing” гласаа во корист на разговорите за пристапување со ЕУ (со 33 гласа, 28 против и 2 воздржани). Шефот на парламентарната комисија за европски прашања Арни Тор Сигурдсон, има изјавено дека Исланд нема да биде подготвена да се приклучи кон ЕУ порано од 2013 г. Сепак, владата изјави дека планира да ги заврши преговорите до крајот на 2010 г.
На 17 јули 2009 г. амбасадорот на Исланд во Стокхолм и го предаде поднесеното барањето за членство на Исланд во ЕУ на владата на Шведска, која што тогаш беше претседател на Советот на ЕУ. На 23 јули 2009 г. на церемонија во Стокхлом, министерот за надворешни работи на Исланд повторно го предаде барањето за членство на шветскиот министер за надворешни работи.
Барањето за членство беше разгледано на 16 јули 2009 г. На 27 јули 2009 г. беше прифатено од Советот на Европската Унија.
Отворање и напредок на пристапните преговори
Шведска, која тогаш беше во редовите на претседателството, најави дека ќе му даде предност на процесот на пристапување на Исланд кон ЕУ. На 24 јули литванскиот парламент едногласно и даде целосна поддршка на Исланд во нејзиното барање да се приклучи кон Европската Унија. Подоцна, на 27 јули, Малта, исто така објави дека ја поддржува кандидатурата на Исланд.
Во септември 2009 г. шпанскиот министер за надворешни рабти ја посети Исланд за да разговараат во врска со напредокот на барањето на Исланд за членство. Шпанија претседаваше со ЕУ од јануари до јуни 2010 г. На 8 септември, комесарот на ЕУ испрати листа со 2.500 прашања за Исланд во врска со нејзиното исполнување на политичките и економските критериуми и спроведувањето на законодавството на ЕУ. Исланд ги врати одговорите на 22 октомври 2009 г. На 2 ноември Исланд избра главен преговарач за членството во ЕУ, Стефан Хаукур Јоханесон, Амбасадор на Исланд во Белгија.
Во јануари 2010 г. проблем претставуваше “The Icesave dispute” (спорот помеѓу Исланд, од една страна и Обединетото Кралство и Холандија, од друга.) Обединетото Кралство и Холандија бараат од исландската Влада да им ги врати трошоците коишто ги позајмиле за да ги покријат загубите на граѓаните поради пропаѓањето на некои исландски банки. Доколку Исланд не плати, Обединетото Кралство и Холандија можат да постават пречки на патот на Исланд за членство во ЕУ. Ако Исланд се согласи да им исплати на Обединетото Кралство и Холандија, дополнителниот долг ќе го отежни освојувањето на еврото, една од главните причина за Исланд да се приклучи кон ЕУ, поради критериумите на конвергенцијата. Министерот на Шпанија за надворешни работи Мигел Анхел Моратинос, којшто во моментов е во редовите на претседателството на Европската Унија, рече дека спорот ”Icesave” не влијае на поднесеното барање за членство на Исланд. Тогашниот министер за надворешни работи Дејвид Милибанд ја потврди континуираната поддршка на Обединетото Кралство за поднесеното барањето на Исланд за членство во ЕУ. Исто така, холандскиот министер за надворешни работи изјави дека, иако отворањето на преговорите нема да биде блокирано од спорот “Iceasave” тој мора да се реши пред пристапувањето на Исланд во ЕУ.
Во февруари 2010 г. еврокомесарот за проширување и политика на соседството му препорача на советот на Европската Унија за ги започне преговорите за приспаување со Исланд. Иако се очекуваше дека на Исланд ќе и биде даден официјален статус кандидат на европскиот самит во март, ова беше одложено за да му се овозможи на германскиот државен парламент, којшто има надлежност да дебатира важни политики на ЕУ како што се проширување пред да се преземат мерки од страна на владата, да го разгледа ова прашање. Германскиот парламент гласаше за отворањето на преговорите за членство на 22 април 2010 г. Европскиот совет одлучи преговорите да започнат во јуни. И на 22 април 2010 год, ЕУ и додели официјален статус на кандидат на Исланд, формално одобрувајќи го отворањето на преговорите за членство.
На 27 јули 2010 г. започнаа преговорите за членство со ЕУ. На 15 ноември 2010 г. започна и разгледувањето на посебни поглавја. Од јули 2010 г. Исланд ги исполнува условите за претпристапно финансирање од страна на ЕУ преку Инструментот за претприспана помош (ИПА).
Во ноември 2010 г. беше објавен првиот годишен извештај за преговорите. Главните прашања коишто остануваат во игра се секторот за рибарство и ловот на китови. А, постигнат е напредок во врска со договорот “Icesave”.
Еврокомесарот за проширување Штефан Фуле во една изјава рече дека официјалните преговори за членство помеѓу Исланд и Европската Унија би можеле да започнат на конференцијата за пристапување, закажана за 27 јуни.
Хронолошки ред на настаните
Се очекува дека набљудувањето ќе заврши во јуни 2011 г. Потоа, веројатно кон крајот на 2011 г. ќе започнат вистинските преговори во врска со поглавјата на законодавтвото на ЕУ. Не се знае колку долго тоа ќе потрае, но се очекува дека ова ќе заврши во текот на 2012 г. Така Исланд би можела да стане членка на ЕУ во 2013-14 г. бидејќи потреби се околу две години за сите членки на ЕУ да го ратификуваат Договорот за пристапување. Можно е Исланд и Хрватска да се приклучат кон ЕУ заедно.
Процес на преговори
Набљудувањето (селектирањето) претставува серија на средби помеѓу комисијата и земјата која што има поднесено барање за члентво за да се испита колку е применето законодавтсвото на ЕУ во таа земја. Тоа им дозволува на земјите-кандидати да се запознаат со законодавството и им дозволува на Комисијата и земјите-членки да оценат колку се подготвени земјите-кандидати пред преговорите.
Споредба со други земји-членки на ЕУ
Ако ЕУ ја прими Исланд, нејзиниот главен град Рејкјавик ќе биде и најсеверниот и најзападниот град на ЕУ. Од сите европски престолнини, Рејкјавик, исто така, ќе биде на најголемо растојаније од неговиот најблизок град, Даблин, 1.497 км далечина, и ќе биде на второ место по најголема оддалеченост од Брисел, 2.132 км, веднаш зад Никозија (2.906 км).
БДП на Исланд по жител е меѓу највисоките во Европа, како што е прикажано во следниве табели:
Матилда Парадајсер
Матилда Ема Парадајзер (родена на 5 септември 1995 година) е шведска глумица. Матилда ја играла главната улога во 2011 година, наградуваниот шведски филм „Мајмунките“. Таа исто така глумеше на Шведската Телевизија во „Волт“ и во 2013 година го снимала филмот „Франкенштајн“ во Чикаго, играјќи ја улогата на Ингрид.
Во 2014 година, Матилда присуствувала на филмски фестивал во Аргентина, а исто така завршила и драмско училиште во Стокхолм.
Во 2017 година, Матилда се вратила на телевизија со улога во драма серијата „Нашето време е сега“..
Мирче Најденов
Мирче Најденов Георгиев познат и како Мирчо Најдов и Свеќарчето, — македонски револуционер, учесник во македонското револуционерно движење, член и прилепски војвода на Македонската револуционерна организација.
Животопис
Мирче Најденов е роден во 1878 година во селото Мажучиште, Прилепско, тогаш во рамките на Отоманското Царство. Татко му Најдо бил ајдутин, четник во четата на Спиро Црнев. Мирче Најденов станал член на ВМОРО, и во текот на 1904 година, влегол во четата на велешкиот војвода Стефан Димитров. Во 1905 година, се префрла во прилепската чета на Георги Ацев. По смртта на Ацев, на 25 јуни 1906 година, Мирче Најденов станува прилепски околијски војвода. Прилепските чети на Најденов и Ѓоре Спирков земаат учество во Битката на Ножот на 14 јули 1907 година.
По избувнувањето на Првата балканската војна во 1912 година, Мирче станува доброволец во Македонско-одринските доброволни чети и служи во четата на Крсто Гермов, а подоцна во деветтата велешка дружина. Ранет е на 7 ноември 1912 година. Носител е на орден „За храброст“ IV степен. Во текот на Првата светска војна, служи во Петтиот македонски полк на Единаесеттата македонска дивизија на бугарската армија, а потоа и во составот на Тане Николов во Моравската военоинспекциска област. Тешко е ранет кај селото Обртинца, Поморавје, и умира на пат за болницата во Ниш.
Чешмите (Мешеишта)
Чешмите - Магда — археолошко наоѓалиште во селото Мешеишта во областа Дебрца. Наоѓалиштето претставува населба и некропола од доцноантичкото време. Источно и југоисточно од двете селски чешми, во западната половина на селските гробишта и во непосредната близина на куќите на Богдан Крцкоски, Сидор Тупанчески и Димко Костоски, при копањето на темели во 1957 година биле откриени повеќе гробови градени од тегули – тип „на две води“. Исто така биле откриени и остатоци од темели на објекти градени од кршен камен и варов малтер. На наоѓалиштето се најдени монети, а по површината се забележуваат фрагменти од керамички садови, питоси и градежен материјал.
Мал Ѓол
Мал Ѓол (познато и како Мало или Горно Караниколичко Езеро) — ледничко езеро во Македонија, едно од 27. езера на Шар Планина.
Езерото се наоѓа во сливното подрачје на реката Пена на надморска височина од 2.288 метри, северозападно од Кривошијското Езеро.
Од ова езеро како истека се создава Караниколичка Река, која како лева притока на Пена се влива кај селото Вешала.
Одлики
Тоа е второто езеро од трите кои го носат името Ѓол на Шар Планина. Тоа е мало ледничко езеро кое се наоѓа на Караниколскиот простор на 2.300 метри надморска висина, непосредно веднаш на запад над Караниколичко Езеро во вдлабнатина (цирк) под врвовите Скарпа и Гури Шереметица. Басенот му е карпест и има крушковидна форма. Површината околу езерото е ливадеста. Долго е 115, а широко е 102 метри. Вкупниот обем му изнесува 313 метри и има површина од 8.240 м². Длабоко е 0,80 метри. Се одликува со бистра вода, но на дното е матна. Иако нема приливи, езерото никогаш не пресушува. Кога има голем водостој водата се одлива преку карпесто влабнатото корито.
Мерења во 2020 г.
Пред прогласувањето на новиот национален парк „Шар Планина“, во извршената студија за валоризација на паркот се дадени мерењата дека езерото има површина од 7.610 м2, длабоко е 0,5 метри, долго е 107,5 метри, широко е 103,3 метри и средна широчина од 70,8 метри. Бреговата линија која е долга 330 метри има скоро кружен облик и се одликува со најмал коефициент на разгранетост кај сите шарпланински езера, чија вредност е 1,07.
Ларце
Ларце — село во Општина Желино, во околината на градот Тетово.
Географија и местоположба
Селото се наоѓа во областа Долни Полог, оддалечено 18 километри југоисточно од Тетово. Селото лежи на горното течение на реката Суводилица, на северните падини на Сува Гора. Во близина на Ларце се селата Добарце и Чифлик.
Историја
Според податоците на бугарскиот етнограф Васил К’нчов, селото во 1900 година имало население од 138 муслимани (Албанци). Рускиот публицист Афанасиј Селишчев во 1929 година забележал дека селото било дел од Општина Групчин и имало 90 куќи со 562 жители Албанци.
Население
Според пописот на населението на Македонија од 2002 година, селото има 1.868 жители, од кои 5 Македонци, 1 Турчин, 1.859 Албанци, 1 Бошњак и 2 останати.